b'\n_START_ARTICLE_\nNukketeatteri Piironginlaatikko\n_START_PARAGRAPH_\nNukketeatteri Piironginlaatikko on uusikaupunkilainen kiert\xc3\xa4v\xc3\xa4 nukketeatteri, jonka ty\xc3\xb6skentelytilat sijaitsevat Uudessakaupungissa. _NEWLINE_Nukketeatteri Piironginlaatikon perusti vuonna 1984 nukketeatteritaiteilija Kerttu Aaltonen. H\xc3\xa4n on ammatiltaan lastentarhanopettaja ja suorittanut my\xc3\xb6s teatterialan ammattitutkinnon Pieks\xc3\xa4m\xc3\xa4ell\xc3\xa4 vuonna 2002 sek\xc3\xa4 nukenrakentamisen ja -k\xc3\xa4sittelyn erikoistumisopinnot Turun ammattikorkeakoulussa vuonna 2005. Aaltoselle my\xc3\xb6nnettiin vuonna 2005 "Vuoden kulttuuriteko" -palkinto uusikaupunkilaisen lastenkulttuurin edist\xc3\xa4misest\xc3\xa4. Vuonna 2010 Suomen Kulttuurirahasto huomioi h\xc3\xa4net "Vuoden kulttuuriteolla". Uudenkaupungin matkailuoppaat ojensivat Aaltoselle Opasruusun vuonna 2015. Ruusu jaetaan vuosittain sellaisille paikallisille tahoille tai henkil\xc3\xb6ille, jotka ovat ty\xc3\xb6ll\xc3\xa4\xc3\xa4n tai toiminnallaan tehneet Uuttakaupunkia my\xc3\xb6nteisell\xc3\xa4 tavalla tunnetuksi. _NEWLINE_Nukketeatteri Piironginlaatikon n\xc3\xa4ytelmiss\xc3\xa4 hy\xc3\xb6dynnet\xc3\xa4\xc3\xa4n perinteisten k\xc3\xa4sinukkien lis\xc3\xa4ksi esine-, paperi- , p\xc3\xb6yt\xc3\xa4-, marionetti- ja varjoteatterin keinoja. N\xc3\xa4ytelmi\xc3\xa4 on esitetty mm. Uudenkaupungin Teatterissa, Turun linnassa, Seikkailupuistossa, p\xc3\xa4iv\xc3\xa4kodeissa, kirjastoissa sek\xc3\xa4 lukuisissa  yksityistilaisuuksissa. Teatterin nukkeja ja rekvisiittaa on n\xc3\xa4ht\xc3\xa4vill\xc3\xa4 Uudenkaupungin keskustassa sijaitsevalla Vaakahuoneella. Nukketeatteri Piironginlaatikko j\xc3\xa4rjest\xc3\xa4\xc3\xa4 my\xc3\xb6s koko perheen lastentapahtumia. Noitien kokoontumisajoja on toteutettu kev\xc3\xa4isin ja Myllymuorin seikkailuja kev\xc3\xa4tretkien aikaan sek\xc3\xa4 kes\xc3\xa4isin.'